62019TJ0032_INF
Sodba Splošnega sodišča (sedmi senat) z dne 14. julija 2021 –Harrington Padrón/Svet
(Zadeva T‑32/19)
„Skupna zunanja in varnostna politika – Omejevalni ukrepi, sprejeti glede na razmere v Venezueli – Zamrznitev sredstev – Seznam oseb, subjektov in organov, za katere se uporabi zamrznitev sredstev in gospodarskih virov – Ohranitev imena tožeče stranke na seznamih – Napaka pri presoji“
1.
Ničnostna tožba – Fizične ali pravne osebe – Akti, ki se nanje neposredno in posamično nanašajo – Omejevalni ukrepi, sprejeti glede na razmere v Venezueli – Uredba o ponovni preučitvi seznama zadevnih oseb, skupin ali subjektov, ne da bi razveljavila prejšnjo uredbo – Tožba, ki jo vloži oseba, ki ni navedena v tej uredbi – Dopustnost
(Člen 263 PDEU; Sklep Sveta 2018/1656; uredbi Sveta 2017/2063 in 2018/1653)
(Glej točke od 35 do 37.)
2.
Evropska unija – Sodni nadzor nad zakonitostjo aktov institucij – Omejevalni ukrepi, sprejeti glede na razmere v Venezueli – Obseg nadzora – Dokaz o utemeljenosti ukrepa – Obveznost pristojnega organa Unije, da v primeru izpodbijanja dokaže utemeljenost razlogov, sprejetih v zvezi z zadevnimi osebami ali subjekti
(Listina Evropske unije o temeljnih pravicah, člen 47; Sklep Sveta (SZVP) 2017/2074, kakor je bil spremenjen s sklepom (SZVP) 2018/1656, Priloga I; uredbi Sveta 2017/2063, Priloga IV, in 2018/1653)
(Glej točke od 44 do 47 in 49.)
3.
Skupna zunanja in varnostna politika – Omejevalni ukrepi, sprejeti glede na razmere v Venezueli – Zamrznitev sredstev oseb, odgovornih za hude kršitve človekovih pravic oziroma za kršitve, ki ogrožajo pravno državo – Merila – Funkcije, ki povzročijo nastanek odgovornosti za spodkopavanje demokracije ali spoštovanje pravne države – Obveznost Sveta, da ob pregledu omejevalnih ukrepov opravi posodobljeno presojo – Nasprotni dokaz – Stališče, ki se oddaljuje od režima – Neobstoj – Napaka pri presoji – Neobstoj
(Sklep Sveta (SZVP) 2017/2074, kakor je bil spremenjen s sklepom (SZVP) 2018/1656, Priloga I; uredbi Sveta 2017/2063, Priloga IV, in 2018/1653)
(Glej točke 53, od 55 do 59, 64, 66 in 67.)
Predmet
Predlog na podlagi člena 263 PDEU za razglasitev ničnosti Sklepa Sveta (SZVP) 2018/1656 z dne 6. novembra 2018 o spremembi Sklepa (SZVP) 2017/2074 o omejevalnih ukrepih glede na razmere v Venezueli (UL 2018, L 276, str. 10) in Izvedbene uredbe Sveta (EU) 2018/1653 z dne 6. novembra 2018 o izvajanju Uredbe (EU) 2017/2063 o omejevalnih ukrepih glede na razmere v Venezueli (UL 2018, L 276, str. 1) v delu, v katerem se ta akta nanašata na tožečo stranko.
Izrek
1.
Tožba se zavrne.
2.
Katherine Nayarith Harrington Padrón nosi stroške postopka.